Tvrtko Jakovina
Tvrtko Jakovina (Slavonska Požega, 2. ožujka 1972.), hrvatski povjesničar.

Biografija 

Rodio se 2. ožujka 1972. u Slavonskoj Požegi, gdje je završio osnovnu školu te srednju školu kulturno-umjetničkog smjera. Jednopredmetni studij povijesti na Filozofskom fakultetu u Zagrebu upisao je 1990. i dovršio 1996. odličnim uspjehom. Za vrijeme diplomskog studija boravio je 1993. na studentskoj razmjeni na Univerzitetu u Kansasu, okončavši semestralni boravak izvrsnim uspjehom. Od lipnja do kolovoza 1996. pohađao je seminar Pravo u američkoj povijesti (Law in American History) u organizaciji Agencije za informacije SAD-a i Bostonskog koledža. Poslijediplomski program amerikanistike (American Studies) pohađao je 1996–97. na Katoličkom univerzitetu u Leuvenu. Kao Fulbrightov stipendist boravio je 2000–01. na Univerzitetu u Georgetownu u Washingtonu. Doktorirao je 2002. na Filozofskom fakultetu disertacijom Utjecaj SAD na društveni i politički život u Hrvatskoj 1945.-1955.

Od ožujka do rujna 1996. radio je u Institutu društvenih znanosti Ivo Pilar u Zagrebu, a od rujna 1996. radi na Katedri za svjetsku povijest novog vijeka Odsjeka za povijest Filozofskog fakulteta u Zagrebu kao asistent i viši asistent (1996–2003), docent (2003–07), izvanredni i redoviti profesor.

Nagrade i priznanja 

 Godišnja nagrada za znanstvene novake (u području humanističkih znanosti) za 2004.
 Nagrada Kiklop za publicističku i znanstveno-popularnu knjigu godine za 2013.
 Godišnja nagrada za popularizaciju i promidžbu znanosti (u području humanističkih znanosti) za 2013.

Djela 

 Socijalizam na američkoj pšenici : (1948.-1963.), Zagreb 2002. 
 Američki komunistički saveznik : Hrvati, Titova Jugoslavija i Sjedinjene Američke Države : 1945.-1955., Zagreb 2003.
 Treća strana Hladnog rata, Zaprešić 2011.
 Tito : 120 godina - 120 fotografija : najbolje zaboravljene snimke iz privatnih albuma i javnih arhiva uz povijesni komentar Tvrtka Jakovine, Zagreb 2012.
 Hrvatsko proljeće 40 godina poslije, Zagreb 2012. (urednik)
 Trenuci katarze : prijelomni događaji XX. stoljeća, Zaprešić 2013.
 Hrvati u Prvom svjetskom ratu : krvava kronika od Galicije do Galipolja: jedinstveno i dramatično djelo uglednih povjesničara s nikad viđenim fotografijama, Zagreb 2014.

Izvori

Eksterni linkovi 

 
 
 Citirana djela Tvrtka Jakovine na Google Scholar
 Publikacije Tvrtka Jakovine indeksirane u Semantic Scholar
 
 
 Tvrtko Jakovina u katalogu Njemačke nacionalne knjižnice
 Tvrtko Jakovina u katalogu Kongrasne biblioteke
 
 Djela čiji je autor Tvrtko Jakovina u međunarodnoj normativnoj datoteci VIAF
 Indeksiranost knjiga Tvrtka Jakovine u Open Library
 Knjige kojima je autor Tvrtko Jakovina dostupne u digitalnoj biblioteci HathiTrust
  (30 minuta)

Hrvatski povjesničari
Biografije, Požega